Държавен вестник, бр. 25, 2009 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  25
Чл. 70. (1) Лекият режим не може да бъде
определен като първоначален.
(2) Ако осъденият изтърпява наказание в
затворническо общежитие от открит тип на лек
режим, той може да бъде преместен в затвор
или в затворническо общежитие от закрит тип
само ако режимът му бъде заменен с общ.
Чл. 71. (1) В затворите и в затворническите
общежития от закрит тип лишените от свобода
се поставят при усилен надзор и охрана, рабо-
тят само в района на съответния затвор или
затворническо общежитие и по изключение—
на обособени външни охраняеми обекти.
(2) Лишените от свобода на специален ре-
жим се настаняват в постоянно заключени по-
мещения при засилен надзор и охрана.
Чл. 72. (1) Лишените от свобода, които из-
търпяват наказание в затворнически общежи-
тия от открит тип, се поставят при смекчен
надзор и могат да работят извън района на об-
щежитието без охрана.
(2) Със заповед на главния директор на Глав-
на дирекция “Изпълнение на наказанията” на
отделни лишени от свобода може да бъде раз-
решавано да нощуват на работните обекти из-
вън общежитието. Контролът и проверката в
тези случаи се възлагат на началника на съот-
ветното общежитие.
(3) Лишените от свобода, които изтърпяват
наказанието в затворнически общежития от
открит тип, могат да:
1. ползват медицинска помощ в лечебните
заведения извън местата за лишаване от свобода,
включително стационарно лечение без охрана;
2. присъстват на културни, спортни, религи-
озни и други мероприятия, провеждани в насе-
леното място по местонахождение на общежи-
тието, по ред, определен от началника на обще-
житието;
3. се обучават в училища по местонахожде-
нието на общежитието, включително да бъдат
включвани в курсове за придобиване на специ-
алност или за повишаване на квалификацията
заедно със свободните граждани.
Раздел VI
Комисия по изпълнение на наказанията
Чл. 73. (1) Към всеки затвор и поправителен
дом се създава комисия по изпълнение на наказа-
нието в състав: председател—началникът на зат-
вора или на поправителния дом, членове—пред-
ставител на наблюдателната комисия, заместник-
началникът на затвора по режимно-охранител-
ната дейност, ръководителят на направлението
за социална и възпитателна работа и психологът
на затвора или на поправителния дом.
(2) В комисията към поправителния дом се
включва и представител на окръжната коми-
сия за борба срещу противообществените про-
яви на малолетните и непълнолетните.
(3) В заседанията на комисията могат да
участват и други служители без право на глас,
определени от началника на затвора или на
поправителния дом.
(4) На заседанията на комисията присъства
прокурорът от окръжната прокуратура, осъщес-
твяващ надзор за законност в съответния зат-
вор или поправителен дом.
Чл. 74. (1) Комисията по изпълнение на на-
казанията:
1. заменя режима на изтърпяване на наказа-
нието в по-лек;
2. премества лишения от свобода в затвор-
ническо заведение от по-лек тип;
3. заменя режима в по-тежък в рамките на
определения от съда режим;
4. предлага на окръжния съд промяна в по-
тежък на първоначално определения режим за
изпълнение на наказанието;
5. предлага на окръжния съд лишени от сво-
бода за преместване в затворническо заведение
от по-тежък тип;
6. предлага на окръжния съд предсрочно и
условно предсрочно освобождаване със или без
налагане на пробационни мерки;
7. премества осъдените на доживотен зат-
вор в общи помещения с останалите лишени от
свобода.
(2) Решенията на комисията по изпълнение
на наказанията по ал. 1, т. 3 подлежат на об-
жалване пред окръжния съд по местонахожде-
нието на затвора или поправителния дом. Ко-
гато отмени решението на комисията, окръж-
ният съд се произнася по същество.
Г л а в а  д е в е т а
ПРАВНО ПОЛОЖЕНИЕ НА ЛИШЕНИТЕ ОТ
СВОБОДА. СРЕДСТВА ЗА ПОДДЪРЖАНЕ
НА РЕДА И ДИСЦИПЛИНАТА В МЕСТАТА
ЗА ЛИШАВАНЕ ОТ СВОБОДА
Раздел I
Права и задължения на лишените от свобода
Чл. 75. Лишените от свобода могат да се пол-
зват от правата си, с изключение на правата:
1. от които са лишени с присъда;
2. които са им отнети или ограничени изрич-
но със закон;
3. чието упражняване е несъвместимо с дейс-
твието на присъдата и изпълнението на наказа-
нието.
Чл. 76. (1) Лишените от свобода могат да
искат информация за:
1. въпроси, свързани с изпълнението на при-
съдата;
2. размера на изтърпяната част на наказа-
нието;
3. възможностите за облекчаване условията
на изтърпяване на наказанието и предсрочно
освобождаване.